Eidsvold
Store norske leksikon,Samfunn,Forsvar og sikkerhet,Våpen og militært materiell,Marinefartøy,Andre krigsskip
Eidsvold var et norsk kystpanserskip, brukt av Sjøforsvaret fra 1900 frem til det ble senket av tyske jagere 9. april 1940.
Historie Eidsvold ble bygd i Storbritannia i 1899, og levert Sjøforsvaret i 1900. I april 1940 lå Eidsvold og søsterskipet Norge ved Narvik, hvor de begge ved tyskernes angrep 9. april ble senket med torpedoer fra tyske jagere. Eidsvold ble senket helt overraskende av tre torpedoer fra den tyske jageren Wilhelm Heidkamp etter at panserskipet hadde nektet å overgi seg til de tyske styrkene. Norge ble senket like etterpå etter en kort beskytning. Av Eidsvolds besetning på 183 omkom 175. Spesifikasjoner Eidsvold var utrustet med to 21-centimeter, seks 15-centimeter og seks 76-millimeter kanoner, og i tillegg luftvernskyts.  Standard deplasement: 3645 tonn Lengde: 94,6 meter Toppfart: 17 knop Les mer i Store norske leksikon panserskip Panserskipet Norge Slaget om Narvik